Hotărârea Tribunalului (Camera a șaptea) din 13 septembrie 2012 – Protégé International/Comisia
(Cauza T-119/09)
„Concurență – Abuz de poziție dominantă – Piața whiskey-ului irlandez – Decizie de respingere a unei plângeri – Lipsa interesului comunitar”
1.                     Concurență – Procedură administrativă – Examinarea plângerilor – Stabilirea priorităților de către Comisie – Obligația de
a se pronunța printr-o decizie cu privire la existența unei încălcări – Lipsă – Luarea în considerare a interesului comunitar
legat de instrumentarea unui caz – Puterea discreționară a Comisiei – Obligația de motivare a deciziei de clasare – Control
jurisdicțional [art. 81 CE, 82 CE și 85 alin. (1) CE; Regulamentul nr. 1/2003 al Consiliului, art. 7 alin. (2)] (a se vedea
punctele 32-38 și 41)
2.                     Concurență – Procedură administrativă – Examinarea plângerilor – Luarea în considerare a interesului comunitar legat de instrumentarea
unui caz – Criterii de apreciere (art. 81 CE și 82 CE) (a se vedea punctele 39 și 40)
3.                     Concurență – Poziție dominantă – Abuz – Noțiune – Acțiune în justiție în fața instanțelor naționale – Criterii de apreciere
stabilite de Comisie – Interpretare restrictivă – Luarea în considerare a principiului general al accesului la justiție (art.
82 CE) (a se vedea punctele 48, 49, 56-58, 63 și 65-67)
4.                     Concurență – Procedură administrativă – Examinarea plângerilor – Aprecierea interesului comunitar legat de examinarea unei
cauze – Plângere în care se menționează proceduri contencioase de natură anticoncurențială – Luarea în considerare a posibilităților
de examinare la nivel național – Admisibilitate (art. 82 CE) (a se vedea punctele 77-79)
5.                     Concurență – Poziție dominantă – Abuz – Refuz al unei întreprinderi aflate în poziție dominantă de a permite unei alte întreprinderi
accesul la un produs sau la un serviciu necesar activității sale – Refuz care a determinat recurgerea la un alt distribuitor
la prețuri mai ridicate – Împrejurare care nu constituie o practică abuzivă (art. 82 CE) (a se vedea punctele 85 și 86)
Obiectul
Cerere de anulare a Deciziei C(2009) 505 a Comisiei din 23 ianuarie 2009 (cazul COMP/39414 – Protégé International/Pernod
Ricard), adoptată în temeiul articolului 7 alineatul (2) din Regulamentul (CE) nr. 773/2004 al Comisiei din 7 aprilie 2004
privind desfășurarea procedurilor puse în aplicare de Comisie în temeiul articolelor 81 [CE] și 82 [CE] (JO L 123, p. 18,
Ediție specială, 08/vol. 1, p. 242) și prin care se respinge, pentru lipsa interesului comunitar, plângerea depusă de reclamantă
privind încălcările articolului 82 CE pretins săvârșite de Pernod Ricard
Dispozitivul
1)
Respinge acțiunea.
2)
Protégé International Ltd suportă propriile cheltuieli de judecată, precum și pe cele efectuate de Comisia Europeană.
3)
Pernod Ricard SA suportă propriile cheltuieli de judecată.